
ÖNKORMÁNYZATI RENDELETE 

a 2014. évi költségvetési gazdálkodás átmeneti szabályozásáról
 
Martfű Város Önkormányzatának Képviselő-testülete az Alaptörvény 32. cikk (2) bekezdésében rögzített feladatkörében eljárva, az államháztartásról szóló 2011.évi CXCV. törvény 25.§.-ában kapott felhatalmazás alapján, a 2014. évi költségvetési gazdálkodás átmeneti szabályozásáról a következő rendeletet alkotja: 



1. §.  Martfű Város Önkormányzatának Képviselő-testülete a 2014. évi végleges pénzügyi terv megalkotásáig felhatalmazza polgármesterét az átmeneti gazdálkodásra.


2. §.  (1) A felhatalmazás kiterjed az önkormányzat bevételeinek folyamatos beszedésére, illetve
               a működési kiadásoknak a 2013. évi pénzügyi terv módosított előirányzatainak
                megfelelő, időarányos teljesítésére, a 2013. évben megkezdett beruházási és felújítási
              feladatok finanszírozására. 
         (2) Új feladat indítására a felhatalmazás nem terjed ki.



3. §. Az átmeneti időszakban folytatott gazdálkodási tevékenység a 2014. évi pénzügyi terv  részét képezi és beépül a 2014. évi pénzügyi tervbe.



4. §. Ez a rendelet 2014. január 1-jén lép hatályba és az önkormányzat 2014. évi pénzügyi tervét megállapító rendelet hatályba lépésének napján hatályát veszti.

